Pagrindinis tokio valdymo patogumas yra nuotolinio valdymo galimybė. Įėjimas (įvažiavimas) į kiemą, įmonės teritoriją ar automobilių stovėjimo aikštelę gali būti atidarytas iš anksto, artėjant prie automatinių vartų. Paprastai vartų pakėlimas ar atvėrimas trunka šiek tiek laiko (5-15 sekundžių). Iš anksto išsiuntę radijo signalą distancinio valdymo pulteliu, galite sutaupyti šį laiką, o ne laukti prie įėjimo.
Šiuolaikiniai pultai gali siųsti signalą 100-200 metrų atstumu. Beveik kiekvienas vartų automatikos gamintojas rūpinasi kliento patogumu, siūlydamas galimybę nuotoliniu būdu valdyti vartų konstrukcijas.
Įsigydami vartų automatikos sistemą visuomet komplekte gausite valdymo imtuvą ir nuotolinio valdymo pultelį (pultelius). Egzistuoja daugybė pultelių tipų, bet pagrindinis pultelio pasirinkimo parametras ra kodavimo tipas ir dažnis. Kadangi valdymo imtuvas dažniausiai būna integruotas, pasirinkdami pultelį visuomet įsitikinkite, kad pasirinktas pultelis tinkamas ir suderinamas su sistema. D-Force vartų automatika dažniausiai komplektuojama kintamo kodo pulteliais.